Folketing
2006-02-03

Vi synes fra konservativ side, at støtte- og kontaktpersonordningen er rigtig god, og vi er derfor også meget glade for og tilfredse med, at man med dette lovforslag udvider kredsen af personer, som har mulighed for at få en støtteog kontaktperson. Ordningen er god, fordi den, samtidig med at den selvfølgelig indeholder nogle helt overordnede, generelle spilleregler, yder individuel hjælp og målrettet støtte til den enkelte. Med støtte- og kontaktpersonordningen får de svageste en at holde i hånden, og det er vel at mærke den samme, man holder i hånden, uanset af hvilken årsag man skal henvende sig til forskellige offentlige myndigheder.